Gandia reparteix més de 1.000 plantes aromàtiques als xiquets i xiquetes d'Infantil i Primària de la ciutat
25 febrer 2021

## Gandia reparteix més de 1.000 plantes aromàtiques als xiquets i xiquetes d'Infantil i Primària de la ciutat25 febrer 2021Última actualització: 14 juliol 2025

![](../gestion/img/d7aae99a13b2cc53f990e421546357342101b568cf35542a10f3ae58bbb7d9dd.jpeg)  
  

La **regidora delegada de Gestió Responsable del Territori, Alícia Izquierdo**, ha presentat la segona edició del programa d’educació mediambiental ‘Aromàtiques a l’Aula’ dins de la Xarxa d’Escoescoles local, una acció que s’ha dut a terme un any més amb la col•laboració de l’empresa concessionària encarregada de gestionar els parcs i jardins de la ciutat, STV Gestión.

Així, segons ha explicat Izquierdo, “_s’hi han repartit mil plantes aromàtiques autòctones, d’espècies com l’espígol, timó, romer i santolina, a tots els centres educatius públics i concertats d’Infantil i Primària de Gandia_”.

Seguint el mateix patró que es va utilitzar en l’edició anterior, conjuntament amb les plantes s’hi han distribuït fitxes que inclouen informació, per nivells, sobre la descripció, els usos o la reproducció dels exemplars per a treballar a l’aula.

Finalment, la regidora responsable de Gestió Responsable del Territori ha destacat que amb aquesta iniciativa “_volem que, des de l’escola, els xiquets i xiquetes es posen posar en contacte amb les nostres espècies autòctones, que després podran identificar en el seu entorn natural més immediat_”.

[Twittear](https://twitter.com/share)